L-UE u Monaco ffirmaw ftehim ġdid dwar it-trasparenza fil-qasam tat-taxxa, skont liema ser jiskambjaw b'mod awtomatiku informazzjoni dwar il-kontijiet finanzjarji tar-residenti ta' xulxin mill-2018. Fil-11 ta' Ottubru 2016, il-Kunsill approva l-konklużjoni ta' ftehim ma' Monaco li ser itejjeb il-konformità fiskali Il-ftehim ser jirrikjedi li l-istati membri tal-UE u Monaco jiskambjaw informazzjoni b'mod awtomatiku bħala mezz li jiffaċilita l- prevenzjoni tal-evażjoni fiskali Dan ser jagħti lill-amministrazzjonijiet tat-taxxa tagħhom aċċess transkonfinali mtejjeb għal informazzjoni dwar il- kontijiet finanzjarji tar-residenti ta' xulxin. Il-ftehim jaġġorna ftehim tal-2004 li kien jobbliga lil Monaco japplika miżuri ekwivalenti għal dawk f'direttiva tal-UE dwar it-tassazzjoni tad-dħul mit-tfaddil. Il-ftehim il-ġdid ġie ffirmat fit-12 ta' Lulju 2016. Ġie konkluż (fil-11 ta' Ottubru) f'laqgħa tal-Kunsill Affarijiet Ekonomiċi u Finanzjarji, mingħajr diskussjoni. Ftehim UE-Monaco dwar l-iskambju awtomatiku ta' informazzjoni dwar kontijiet finanzjarji Stqarrija għall-istampa dwar il-Ftehim UE-Monaco dwar l-iskambju awtomatiku ta' informazzjoni dwar kontijiet finanzjarji Ara l-paġna tal-laqgħa